ועדת החוקה, חוק ומשפט, כנסת 15, פרוטוקול מספר 118, 2000-05-16 10:00

אמנון רובינשטיין: אני פותח את הישיבה.

אמנון רובינשטיין: הנושא שבפנינו הצעת חוק יסוד: הכנסת (תיקון – הזכות להיבחר), של חבר-הכנסת אופיר פינס-פז.

אמנון רובינשטיין: בבקשה, חבר-הכנסת פינס-פז.

אופיר פינס-פז: אני הגשתי בכנסת הקודמת את הצעת החוק הזאת – הדומה להצעה של חברת-הכנסת יהודית נאות – וההצעה שלי עברה בקריאה טרומית וחזרה לקריאה ראשונה.

אופיר פינס-פז: משרד המשפטים והיועץ המשפטי של הוועדה מציעים ללכת למיזוג של שתי ההצעות בוועדה.

אופיר פינס-פז: אם הכנסת לא יכולה להעביר את המיזוג אפשר ללכת לשתי הצעות: או ללכת לשינוי התקנון של הכנסת באישור ועדת הכנסת, או ללכת למסלול הרגיל.

אופיר פינס-פז: אני מציע לאשר את הנוסח שמונח פה.

שלמה שהם: אני מציע לא להטריד את הוועדה.

שלמה שהם: סעיף 122 לתקנון אומר: "הוועדה רשאית בכל עת, על-פי יזמתה ובאישורה של ועדת הכנסת: (1) למזג שתי הצעות חוק או יותר ולהביאן כהצעת חוק אחת לקריאה שניה ושלישית בכנסת.

שלמה שהם: "

אופיר פינס-פז: חברת-הכנסת נאות צריכה להמתין לפני כן.

שלמה שהם: זה ברור.

אופיר פינס-פז: כפי שאמרתי, האפשרות הראשונה היא שינוי התקנון, האפשרות השניה היא המסלול הרגיל.

שלמה שהם: אני מציע לאשר את זה למסלול לקריאה ראשונה.

אמנון רובינשטיין: בסדר.

דורית ואג: אני יכולה להעביר את זה לפירסום או לא?

שלמה שהם: לא.

שלמה שהם: מבחינת הפירסום לא יפה שנעביר שתי הצעות חוק דומות.

אמנון רובינשטיין: אנחנו מאשרים בקריאה ראשונה את הצעת החוק של חבר-הכנסת אופיר פינס-פז על-פי הנוסח של חברת-הכנסת יהודית נאות.

אמנון רובינשטיין: הישיבה נעולה.